11.04.2017
Аҧсны Аҳәынҭқарра Ахада Рауль Ҳаџьымба Алада Уаҧстәыла Ареспублика Ахадас иалху Анатоли Бибилов дидныҳәалеит.
Адныҳәалараҟны, лымкаала, иҳәоуп:
Ҳаҭыр зқәу Анатоли Илиа-иҧа!
Гәык-ҧсыкала ишәыдысныҳәалоит Алада Уаҧстәыла Ареспублика Ахада имаҵурахьы шәалхра.
Аҧсны жәлар гәыблыла Шәара шәреспублика иазыҟоуп. Агәра згоит шәаргьы ҳаргьы ҳамчқәа еилаҵаны ҳтәылақәа рыбжьара аҧхьаҟагьы еиуеиҧшым аҟәшақәа рыҟны лыҵшәа змоу ҩ-ганктәи аусеицура аҿиара шалҳаршо ҳажәларқәа реизҳазыҕьаразы, иара убас арегионтә ҭышәынтәалареи ашәарҭадареи рырҕәҕәаразы.
Сгәы иаанагоит Шәара шәнапхгарала ҳреспубликақәа реимадара аринахысгьы аҿиара роууеит ҳәа.
Ҳаҭыр зқәу Анатоли Илиа-иҧа, ишәзеиҕьасшьоит агәабзиара, агәамч, шәнапы иану аҭакҧхықәра ду зцу амаҵзураҟны, шәҿаҧхьа иқәгылоу ауснагӡатәқәа рыӡбараҿы аихьӡарақәа.